ananddey/assamese-wiki-corpus huggingface dataset:
দীঘলতী

দীঘলতী বা দীঘলতি ল'ৰেচি পৰিয়ালৰ এবিধ মজলীয়া আকাৰৰ বনৰীয়া গছ।ই এবিধ বহুবৰ্ষজীৱী, গুল্মজাতীয় উদ্ভিদ। অসম আৰু ইয়াৰ ওচৰ-পাঁজৰৰ কিছু অঞ্চলত এই গছ পোৱা যায়। অসমৰ জাতীয় উৎসৱ ৰঙালী বিহুৰ সময়ত গৰু ধুওৱাৰ বাবে এই গছৰ সৰু ডালেৰে কোবাই গৰু ধুওৱাটো এক পৰম্পৰা। অসমৰ বিভিন্ন বনাঞ্চলত এই উদ্ভিদ বিস্তৃত হৈ আছে। অসমৰ ব'হাগ বিহুত এই উদ্ভিদে এক গুৰুত্বপূৰ্ণ ভূমিকা বহন কৰে।

বৰ্ণনা

দীঘলতী এজোপা বহুবৰ্ষজীৱী বৃক্ষসদৃশ গছ। গছজোপা জোপোহাতকৈ কিছু ডাঙৰ কিন্তু জোপোহাতকৈ চাপৰ। গা-গছ বা ডালবোৰ কিছু দুৰ্বল আৰু লেহুকা। পাতবোৰ দীঘলীয়া হোৱা বাবেই ইয়াৰ নাম দীঘলতী হোৱা বুলি স্থানীয় লোকসকলে ভাবে। গছজোপাৰ পাত পক্ষল; মাখিপাত যুৰীয়া, দীঘলীয়া লেঞ্চ আকৃতিৰ আৰু সামান্য বহল। এই উদ্ভিদৰ প্ৰধান গা-গছ আৰু ঠাল-ঠেঙুলিবিলাকৰ বাকলিৰ বৰণ মদৰুৱা।

ঔষধি গুণ

এই গছৰ পাতৰ ৰস চৰ্মৰোগত উপযোগী।
গ্ৰহণী (Chronic dysentery)ৰ বাবে দীঘলতীৰ পাতৰ ৰস, ডালিমৰ পাত আৰু দুধমৌৰ পাতৰ মিশ্ৰণৰ ক্কাথ সেৱন কৰিব লাগে।
এন্দুৰীয়া ঘাঁ‌ৰ (Curbuncle) বাবে এই গছৰ ৰস গাখীৰৰ লগত মিহলাই লগাব লাগে।
প্ৰসৱ বেদনা কিছু পৰিমাণে প্ৰশমনৰ বাবে দীঘলতীৰ শিপাৰ ৰস উপযোগী।
কাহ-জ্বৰৰ বাবে এই গছৰ ছাল, পিপ্‌লি, জালুক আৰু কঁ‌ঠাল গছৰ শিপাৰ লগত খালে উপশম পোৱা যায়।
দীঘলতি গছৰ বাকলি হাপানী বা এজমাৰ উপশমৰ বাবেও ব্যৱহাৰ কৰা হয়।

আন উপযোগিতা

দীঘলতীত থকা কিছুমান জৈৱ – ৰাসায়নিক দ্ৰব্যৰ পতংগ বিতাড়ন ক্ষমতা আছে। গতিকে দীঘলতীক অনিষ্টকাৰী পোক-পতংগ আঁতৰাই ৰাখিবৰ বাবে ব্যৱহাৰ কৰিব পাৰি।
মুগা পলুৱে ইয়াৰ পাত খাই জীয়াই থাকিব পাৰে।

ৰঙালী বিহু আৰু দীঘলতী

অসমৰ জাতীয় উৎসৱ ৰঙালী বিহুৰ প্ৰথম দিনা অৰ্থাৎ গৰু বিহুৰ দিনাখন দীঘলতী আৰু মাখিয়তী পাতেৰে কোবাই গৰু ধুওৱাটো এটা পৰম্পৰা। তদুপৰি সন্ধিয়া গোহালিত দীঘলতীৰে জাগ দিয়া হয়। ই পোহনীয়া জীৱ-জন্তুক ম’হ, মাখি, দাঁ‌হ আদি পতংগৰপৰা আঁতৰাই ৰখাত সহায় কৰে।

তথ্য সংগ্ৰহ

শ্ৰেণী:গুল্ম
প্ৰণৱজ্যোতি ডেকা

প্ৰণৱজ্যোতি ডেকা (; জন্ম: ১৯৩৯, মৃত্যু: ৬ এপ্ৰিল, ২০২৪) অসমৰ এগৰাকী গল্পকাৰ, ঔপন্যাসিক, গৱেষক, অভিধান প্ৰণেতা, ভূ-তত্ত্ববিদ আৰু অধ্যাপক। ২০২৩ বৰ্ষত তেওঁ “ড° প্ৰণৱজ্যোতি ডেকাৰ শ্ৰেষ্ঠ গল্প” শীৰ্ষক গল্প সংকলনটিৰ বাবে সাহিত্য অকাডেমি বঁটা লাভ কৰিছিল।

জন্ম আৰু শিক্ষা

১৯৩৯ চনৰ ২১ জুলাই তাৰিখে কলিকতাত প্ৰণৱজ্যোতি ডেকাৰ জন্ম হয় । মাক বিদ্যাৱতী ডেকা। তেওঁ গুৱাহাটী ডনবস্ক’ স্কুলৰপৰা প্ৰৱেশিকা পৰীক্ষা (১৯৫৫), কটন কলেজৰপৰা আই.এ (১৯৫৭) আৰু বেনাৰস হিন্দু বিশ্ববিদ্যালয়ৰপৰা ভূ-তত্ত্ব বিষয়ত স্নাতকোত্তৰ (১৯৬১) ডিগ্ৰী লাভ কৰিছিল। তেওঁ ১৯৫৯ চনৰ গুৱাহাটী বিশ্ববিদ্যালয়ৰ খনিজ ভূ-বিজ্ঞানৰ শ্ৰেষ্ঠ স্নাতক।তেওঁৰ আত্মজীৱনী সোণৰ চামুচ মুখত লৈ এই স্পষ্টবাদিতাৰ উৎকৃষ্ট উদাহৰণ। এই কিতাপখন প্ৰসংগত বাঁওপন্থী লেখক ৰিপুঞ্জয় গগৈয়ে লিখিছে;

দৰ্শনৰপৰা-জ্যোতিষশাস্ত্ৰলৈ, অভিধানৰপৰা-ইতিহাসলৈ, জ্যোতিষশাস্ত্ৰৰপৰা নীলাচল-কামাখ্যাৰ ইতিহাস আৰু তন্ত্ৰলৈ ডেকাই বিভিন্ন বিষয়ৰ গ্ৰন্থ ৰচনা কৰিছিল।

ড° ডেকাই মণিপুৰ চৰকাৰৰ অৰ্থনৈতিক উপদেষ্টা ৰূপে কাৰ্যনিৰ্বাহ কৰিছিল।
সাহিত্য অকাডেমি বঁটা (২০২৩)

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
শ্ৰেণী:অসমীয়া শিক্ষাবিদ
শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
ভুৱন বাম

ভুৱন অভনীন্দ্ৰ শংকৰ বাম (জন্ম ২২ জানুৱাৰী ১৯৯৪) ভাৰতৰ দিল্লীৰ এজন ভাৰতীয় কমেডিয়ান, লেখক, গায়ক, গীতিকাৰ, আৰু ইউটিউব ব্যক্তিত্ব। ইউটিউবত BB Ki Vines নামৰ কমেডী চেনেলটোৰ বাবে তেওঁ পৰিচিত।

মহাৰাষ্ট্ৰীয় বামে ১৯৯৪ চনৰ ২২ জানুৱাৰীত গুজৰাটৰ বদোদৰাত জন্মগ্ৰহণ কৰিছিল অভনীন্দ্ৰ আৰু পদ্ম বামৰ ঘৰত। পিছলৈ তেওঁৰ পৰিয়াল দিল্লীলৈ গুচি যায়। দিল্লীৰ গ্ৰীণ ফিল্ডছ স্কুলত পঢ়া-শুনা কৰি দিল্লী বিশ্ববিদ্যালয়ৰ শ্বহীদ ভগত সিং মহাবিদ্যালয়ৰ পৰা বুৰঞ্জীত স্নাতক ডিগ্ৰী লাভ কৰে। কভিদ-১৯ মহামাৰীত বামৰ মাক-দেউতাকৰ ২০২১ চনত মৃত্যু হয়।

কভিদ-১৯ মহামাৰীত বামৰ মাক-দেউতাকৰ ২০২১ চনত মৃত্যু হয়।

তথ্য সংগ্ৰহ

শ্ৰেণী:জীৱিত ব্যক্তি
শ্ৰেণী:ভাৰতীয় ইউটিউবাৰ
শ্ৰেণী:কমেডিয়ান
শ্ৰেণী:ভাৰতীয় কমেডিয়ান
শ্ৰেণী:অভিনয় শিল্পী
শ্ৰেণী:ভাৰতীয় অভিনয় শিল্পী
শ্ৰেণী:গুজৰাটৰ ব্যক্তি
শ্ৰেণী:ভাৰতীয় কণ্ঠশিল্পী
ফুলবসন বাঈ যাদৱ

ফুলবসন বাঈ যাদৱ এগৰাকী ভাৰতীয় সমাজকৰ্মী। তেওঁ বেচৰকাৰী সংগঠন মা বামলেশ্বৰী জনহিত কাৰ্য সমিতিৰ প্ৰতিষ্ঠাপক, যি ভাৰতৰ ছট্টিশগড়ৰ অৰ্থনৈতিক আৰু সামাজিকভাৱে পিছপৰা মহিলাসকলৰ বিকাশৰ বাবে বাবে কাম কৰে। ২০১২ চনত ভাৰত চৰকাৰে তেওঁক চতুৰ্থ সৰ্বোচ্চ ভাৰতীয় অসামৰিক সন্মান পদ্মশ্ৰী বঁটাৰে সন্মানিত কৰে। তেওঁ ভিজন ইণ্ডিয়া ফাউণ্ডেচনৰ পৰামৰ্শদাতা হিচাপেও কাম কৰে। তেওঁ ৰেণুকা সাহনীৰ সৈতে চ’নি লাইভ টিভিৰ জনপ্ৰিয় বাস্তৱভিত্তিক শ্ব’ কৌন বনেগা কৰৌড়পতিৰ (চিজন ১২) কৰ্মবীৰ বিশেষ খণ্ডত উপস্থিত আছিল।

জীৱনপঞ্জী

১৯৬৯ চনৰ ৫ ডিচেম্বৰত, ভাৰতৰ ছট্টিশগড় ৰাজ্যৰ ৰাজনন্দগাঁও জিলাৰ দূৰৱৰ্তী জনপদ সুকুলদৈহানত, সামান্য আৰ্থিক সম্পদৰ অধিকাৰী এটা সামাজিকভাৱে পিছপৰা পৰিয়ালত ফুলবসন বাঈ যাদৱৰ জন্ম হৈছিল। প্ৰতিজন ব্যক্তিৰপৰা ২ টকাকৈ সংগ্ৰহ কৰি সংগঠনটোৱে ১৫০ নিযুত টকা পুঁজি সংগ্ৰহ কৰিছে; এই ধনাৰাশি ৩ নিযুত আমেৰিকান ডলাৰৰ সমান।

তথ্যসূত্ৰ

শ্ৰেণী:ভাৰতীয় সমাজকৰ্মী
শ্ৰেণী:পদ্মশ্ৰী বঁটা বিজয়ী
শ্ৰেণী:নাৰী শক্তি পুৰস্কাৰ বিজয়ী
ৰিনা আক্তাৰ

ৰিনা আক্তাৰ এগৰাকী বাংলাদেশী যৌনকৰ্মী, যিগৰাকী পিছলৈ মানৱতাবাদী কামত জড়িত হৈ পৰে। ক’ভিড-১৯ মহামাৰীৰ সময়ত নিবনুৱা হৈ পৰা ঢাকাৰ যৌনকৰ্মীসকলৰ বাবে দৈনিক ৪০০ গৰাকীলৈ আহাৰ গ্ৰহণৰ আয়োজন কৰিছিল। এই মানৱদৰদী কামৰ বাবে ২০২০ চনত বিবিচিৰ ১০০ গৰাকী মহিলাৰ ভিতৰত অন্যতম হিচাপে স্বীকৃতি লাভ কৰিছিল।

জীৱন

ৰিনা আক্তাৰ জন্ম হৈছিল বাংলাদেশত আনুমানিক ১৯৮৮ চনত। বা দহ বছৰ বয়সীয়া ৰিনাক বেশ্যালয়লত বিক্ৰী কৰিদিলে।ৰিনা আক্তাৰে ঢাকাৰ যৌনকৰ্মীসকলৰ লগত কাম কৰিছিল । তেওঁ জড়িত হৈ থকা সংগঠনটোৰ নাম আছিল দুৰ্জয় নাৰী সংঘ। এই সংগঠনটোত কাম কৰাৰ কিছু দিনৰ পিছত লাইটহাউচ নামৰ আন এটা সংগঠনত যোগদান কৰে। তাতে এটা ড্ৰপ-ইন চেণ্টাৰ আছে য’ত শ্ৰমিকসকলে স্বাস্থ্য আৰু আইনী পৰামৰ্শকে ধৰি সহায় লাভ কৰিব পাৰে আৰু প্ৰয়োজন হ’লে জন্ম আৰু অন্ত্যেষ্টিক্ৰিয়াৰ ক্ষেত্ৰত সহায় ল’ব পাৰে।

ক’ভিড-১৯ মহামাৰীৰ সময়চোৱাত ঢাকাৰ যৌনকৰ্মীসকলৰ উপাৰ্জন বন্ধ হ’ল ফলত তেওঁলোক অনাহাৰে কটাবলগাত পৰিল। সেই সময়ত ৰিনা আক্তাৰৰ কাম বহুত প্ৰয়োজনীয় হৈ পৰে। ৰাষ্ট্ৰীয় নিষেধাজ্ঞাৰ বাবে সামাজিক দূৰত্ব বজাই ৰখাৰ প্ৰয়োজন হৈছিল আৰু শ্ৰমিকসকলে কোনো খাদ্য বা আন সাৰ্হায্য লাভ কৰা নাছিল। এই পৰিস্থিতিত ৰিনা আক্তাৰে আন বহুতো বেচৰকাৰী সংস্থাৰ সহায়ত এই অনাহাৰী মহিলাসকলৰ বাবে নিতৌ ৪০০ গৰাকীয়ে আহাৰ গ্ৰহণ কৰিবপৰাকৈ ব্য়ৱস্থা কৰিদিছিল।

তথ্যসূত্ৰ
চন্দ্ৰ এক্স-ৰশ্মি মানমন্দিৰ

চন্দ্ৰ এক্স-ৰে' মানমন্দিৰ আমেৰিকা যুক্তৰাষ্ট্ৰৰ এটা মহাকাশ দূৰবীক্ষণ যন্ত্ৰ। ভাৰতীয়-আমেৰিকান জ্যোতিৰ্পদাৰ্থ বিজ্ঞানী সুব্ৰমনিয়ম চন্দ্ৰশেখৰৰ নামৰে ৰখা এই দূৰবীক্ষণ যন্ত্ৰটো ১৯৯৯ চনত ইয়াৰ কক্ষপথলৈ নিক্ষেপ কৰা হয়। ইয়াৰ দাপোণখনৰ ছিদ্ৰ ১.২ মিটাৰ (৪ ফুট) আৰু ফ'কেল দৈৰ্ঘ্য ১০ মিটাৰ (৩৩ ফুট)। কেমেৰাৰ উপৰিও চন্দ্ৰৰ এটা ট্ৰেন্সমিটাৰ আছে যি ০.০৭-১০ KeV পৰিসৰত উচ্চ-ৰিজল্যুচনৰ সংকেত পঠিয়াব পাৰে। এই দূৰবীক্ষণেৰে ঘাইকৈ কৃষ্ণ গহ্বৰ, চুপাৰন'ভাৰ অৱশেষ, ষ্টাৰবাৰ্ষ্ট তাৰকাৰাজ্য আদি অধ্যয়ন কৰা হয়। পূৰ্বে এই মানমন্দিৰটো ‘এডভাঞ্চড্ এক্স-ৰে' এষ্ট্ৰ'ফিজিক্স ফেচিলিটি’ (সংক্ষেপে AXAF) হিচাপে জনাজাত আছিল।

ছবি

]]।

তথ্য সংগ্ৰহ

বাহ্যিক লিংক

নাছাৰ ৱেবছাইটত চন্দ্ৰ এক্স-ৰে' মানমন্দিৰ
হাৰ্ভাৰ্ডৰ ৱেবছাইটত চন্দ্ৰ এক্স-ৰে' মানমন্দিৰ

শ্ৰেণী:জ্যোতিৰ্বিজ্ঞান
ৰাইন

ৰাইন (; ; ) এখন ইউৰোপীয়ান নদী। ১২৩০ কিমি দীঘল এই নদীখন কেন্দ্ৰীয় আৰু পশ্চিম ইউৰোপৰ দ্বিতীয় সৰ্বোচ্চ দৈৰ্ঘ্যৰ নদী

ৰাইন আৰু ড’নুবে (Danube) নদীয়ে ৰোমান সাম্ৰাজ্যৰ উত্তৰদিশ সামৰি আছিল আৰু তেতিয়াৰে পৰা বাণিজ্য সম্প্ৰসাৰণ তথা জলজ সম্পদৰ ক্ষেত্ৰত এই নদীয়ে গুৰুত্বপূৰ্ণ ভূমিকা গ্ৰহণ কৰি আহিছে।
ৰাইন নদীৰ পাৰত অৱস্থিত ঐতিহাসিক অট্টালিকা সমূহে ৰোমান সাম্ৰাজ্যৰ কালত এই নদীৰ গুৰুত্বপূৰ্ণ ভূমিকাকে প্ৰমাণ কৰে। আধুনিক যুগত এই নদী জাৰ্মান ৰাষ্ট্ৰীয়তাৰ প্ৰতীক হৈ পৰিছে।

ভৌগোলিক বিৱৰণ

ৰাইন নদীৰ দৈৰ্ঘ্য পৰম্পৰাগতভাৱে ”ৰাইন-কিলোমিটাৰ ("Rhine-kilometers" )ত মাপ কৰা হৈ আহিছে। এই মাপ ১৯৩৯ চনত প্ৰথমে আৰম্ভ কৰা হৈছিল। ই Old Rhine Bridge ত শূন্যৰ পৰা আৰম্ভ হৈ Hoek van Holland লৈকে ১০৩৬.২০ কিমি পাইগৈ।

উনৈশ আৰু বিংশ শতাব্দীত এই নদী নিৰ্মাণ কৰা বিভিন্ন কৃত্ৰিম খাল (canalisation projects) ৰ প্ৰভাৱত ৰাইন নদীৰ প্ৰাকৃতিক দৈৰ্ঘ্য যথেষ্ট হ্ৰাস পাইছে। | The various sources and headwaters forming the Vorderrhein and Hinterrhein within Grisons, Switzerland | 114 m3/s
584 m | Rein da Curnera | Valser Rhine, Rabiusa, Hinterrhein (Albula)
-
c. 90 km | The Alpine Rhine along the Rhine Valley (forming part of the Austrian-Swiss and Liechtenstein ). | | 400 m | | Plessur, Landquart, Ill
-
c. 60 km | Lake Constance, including the short channel called Seerhein at Constance, connecting Obersee (Lake Constance) and Untersee (Lake Constance); | | 395 m | Aach | Bregenzer Ache, Leiblach, Argen, Schussen, Rotach, Linzer Aach, Stockacher Aach, Radolfzeller Aach
-
c. 150 km | the High Rhine from the exit of Lake Constance to Basel, forming a substantial part of the German-Swiss | 1,300 m3/s
246 m| Thur, Töss, Aar, Birs, Birsig | Wutach, Alb
-
362 km | the Upper Rhine from Basel to Bingen forming the Upper Rhine Plain and in its upper course the Franco-German | | 79 m | Ill, Moder River, Lauter, Nahe | Wiese, Elz (Rhine), Kinzig (Rhine), Rench, Acher, Murg, Alb, Pfinz, Neckar, Main
-
159 km | the Middle Rhine between Bingen and either Bonn or Cologne is entirely within Germany, passing the Rhine Gorge; | | 45 m | Moselle, Nette, Ahr | Lahn, Wied, Sieg
-
177 km | the Lower Rhine downstream of Bonn, passing the Lower Rhine region of Northrhine-Westphalia | | 11 m | Erft | Wupper, Düssel, Ruhr, Emscher, Lippe
-
c. 50 km | the Nederrijn or "Nether Rhine" (shortened course of Oude Rijn within the Rhine–Meuse–Scheldt delta in the Netherlands. | 2,900 m3/s | 0 m | Meuse | Oude IJssel, Berkel
}

তথ্যসূত্ৰ

লগতে চাওক

শ্ৰেণী:নদী
শ্ৰেণী:ফ্ৰান্স
লাচিত বৰফুকন (গ্ৰন্থ)

লাচিত বৰফুকন (ইংৰাজী: Lachit Borphukan) হৈছে ড° সূৰ্যকুমাৰ ভূঞাই অসমীয়া ভাষাত লিখা লাচিত বৰফুকনৰ জীৱনী। কিতাপখন ১৯৭৯ চনত অসম প্ৰকাশন পৰিষদে প্ৰকাশ কৰি উলিয়াইছিল। ২০১০ চনলৈকে কিতাপখনৰ মুঠ ৭টা সংস্কৰণ প্ৰকাশ পাইছে।

১৯৩৫ চনৰ জুন মাহত ইণ্ডিয়ান হিষ্ট্ৰী কংগ্ৰেছৰ প্ৰথম অধিৱেশনখন পুনাত অনুষ্ঠিত হৈছিল আৰু এই অধিৱেশনত ড° সূৰ্যকুমাৰ ভূঞাই লাচিত বৰফুকনৰ বিষয়ে এটি প্ৰৱন্ধ পাঠ কৰিছিল। লাচিত আছিল মহাৰাষ্ট্ৰৰ জাতীয় বীৰ শিৱাজীৰ সমকক্ষ। পিছত ভূঞাই লাচিত সম্পৰ্কে পুংখানুপুংখ ৰূপে অধ্যয়ন কৰে আৰু ১৯৪৬ চনত লাচিত বৰফুকনৰ বিষয়ে বিতংকৈ লিখি উলিয়ায়।

লেখক পৰিচয়

১৮৯২ চনৰ ২৭ জানুৱাৰীৰ দিনা, নগাঁও জিলাৰ ফৌজদাৰীপট্টিত

গ্ৰন্থখনৰ বিষয়বস্তু

সূচীপত্ৰ

তথ্যসূত্ৰ

শ্ৰেণী:অসমীয়া গ্ৰন্থ
আৰুচি নিশাংক

আৰুশি নিশাংক পণ্ট (, জন্ম-১৭ ছেপ্টেম্বৰ ১৯৮৬) হৈছে এগৰাকী ভাৰতীয় ধ্ৰুপদী নৃত্যশিল্পী আৰু পৰিৱেশবিদ৷ তেখেত দেৰাডুনস্থিত হিমালয়ান আয়ুৰ্বেদিক চিকিৎসা মহাবিদ্যালয় আৰু চিকিৎসালয়ৰ অধ্যক্ষ৷

কৰ্মজীৱন

আৰুচি নিশাংক বিৰজু মহাৰাজৰ শিষ্যা৷ তেখেতে গংগা আৱৰ্তনৰ দৰে কিছুমান নৃত্যৰ পৰিচালনা আৰু পৰিৱেশন কৰিছে৷ যিবিধ নৃত্যত হিন্দু ধৰ্মীয় দেৱী গংগা পৃথিৱীলৈ নামি অহাৰ কাহিনী অংকিত হৈছে৷ ২০১৭ চনত তেখেতে উত্তৰাখণ্ড বঁটা অৰ্জন কৰি গৌৰৱৰ পাত্ৰী হয়৷ তেখেত কেম্ব্ৰিজ এছেছমেণ্ট ইণ্টাৰনেশ্যনেল ইডুকেছন শীৰ্ষক প্ৰতিষ্ঠানৰ পৰা ব্যৱস্থাপনা বিষয়ত স্নাতকোত্তৰ ডিগ্ৰীও অৰ্জন কৰিবলৈ সমৰ্থৱান হৈছে৷ আৰুচি নিশাংক উত্তৰাখণ্ডৰ দেৰাদুনত থকা হিমালয়ান আয়ুৰ্বেদিক চিকিৎসা মহাবিদ্যালয় আৰু চিকিৎসালয়ৰ অধ্যক্ষ৷

সামাজিক কৰ্ম

আৰুচি নিশাংক স্পৰ্শ গংগা অভিযানৰ এগৰাকী প্ৰচাৰকৰ্মী৷ এই অভিযানটো তেখেতৰ পিতৃয়ে ২০০৯ চনত আৰম্ভ কৰিছিল৷ গংগা নদীক কেন্দ্ৰ কৰি গঢ়ি উঠা পৰিৱেশ সম্পৰ্কীয় সতৰ্কতা আৰু সজাগতা হৈছে এইটো অভিযানৰ অন্যতম উদ্দেশ্য৷ ২০১৮ চনত ডুবাইত আৰু ২০১৯ চনত নতুন দিল্লীত অনুষ্ঠিত হোৱা আন্তৰ্জাতিক মহিলা সৱলীকৰণ কাৰ্যসূচীৰো তেখেত অধ্যক্ষতা কৰে৷

২০২০ চনত ক'ভিড-১৯ৰ মহামাৰীৰ সময়ত আৰুচি নিশাংকে খাদী কাপোৰেৰে মাস্ক তৈয়াৰ কৰাৰ এটি অভিনৱ অভিযান আৰম্ভ কৰে৷ এই অভিযানটো তেখেতে স্পৰ্শ গংগাৰ অধীনতেই পাতনি মেলিছিল৷ তেখেতে গ্ৰাম্য এলেকাৰ মহিলাসকলৰ মাজলৈ গৈ তেওঁলোকক খাদী মাস্ক তৈয়াৰ কৰোৱাৰ কামত জড়িত কৰে৷ এইসমূহ মাস্ক পুনৰ ব্যৱহাৰৰো যোগ্য৷ তৈয়াৰ হোৱা মাস্কসমূহ মহিলাসকলে পৰৱৰ্তী সময়ত কৰ্তব্যৰত আৰু ক'ভিড-১৯ৰ সেৱাত নিয়োজিত প্ৰতিৰক্ষা বাহিনী, প্ৰথমশাৰীৰ স্বাস্থ্য কৰ্মী, বনুৱাসকলক প্ৰদান কৰে৷ তেখেতৰ নেতৃত্বত গঠিত হোৱা দলটোৱে দিল্লী, মুম্বাই আৰু হৰিদ্বাৰত প্ৰায় চল্লিছ হেজাৰতকৈও অধিকসংখ্যক মাস্ক বিতৰণ কৰে৷ ৰাজস্থানৰ এখনি আৱাসিক মহাবিদ্যালয় বনস্থলী বিদ্যাপীঠৰ পৰা আৰুচিয়ে প্ৰাৰম্ভিক শিক্ষা গ্ৰহণ কৰে৷ ২০১৫ চনৰ ২৪ জানুৱাৰীত আৰুচি নিশাংকে অভিনৱ পণ্টৰ সৈতে বৈবাহিক জীৱনৰ পাতনি মেলে৷

তথ্যসূত্ৰ

শ্ৰেণী:ভাৰতীয় নৃত্যশিল্পী
জাভাস্ক্ৰীপ্ট

জাভাস্ক্ৰীপ্ট হৈছে এটা প্ৰগ্ৰামিং ভাষা। এইছটিএমএল (HTML) আৰু চিএছএছ (CSS)-ৰ সমান্তৰালকৈ ই ৱেব প্লেটফৰ্মৰ এটা মূল প্ৰযুক্তি। বিশ্বজুৰি ব্যৱহৃত ৱেবছাইটৰ ৯৯% ক্লায়েণ্ট চাইড ৱেবপৃষ্ঠাৰ আচৰণৰ বাবে ‘জাভাস্ক্ৰীপ্ট’ ব্যৱহাৰ কৰা হয়।

ৱেব ব্ৰাউজাৰবোৰৰ এটা সুকীয়া জাভাস্ক্ৰীপ্ট ইঞ্জিন থাকে, যিয়ে ক্লায়েণ্টৰ কোডবোৰ চলায়। এই ইঞ্জিনবোৰ কেতবোৰ চাৰ্ভাৰ আৰু বিভিন্ন এপ্লিকেচনতো ব্যৱহাৰ কৰা হয়। নন-ব্ৰাউজাৰ ব্যৱহাৰৰ বাবে, আটাইতকৈ জনপ্ৰিয় ৰানটাইম ছিষ্টেম হৈছে Node.js.

জাভাস্ক্ৰীপ্ট হৈছে এটা উচ্চ-স্তৰৰ, প্ৰায়ে Just-in-time-compiled ভাষা, যিয়ে ECMAScript standard অনুসৰণ কৰে। ইয়াত dynamic typing, prototype-based object-orientation, আৰু first-class functions আছে। ই multi-paradigm, যাৰ অৰ্থ হৈছে ই event-driven, functional, আৰু imperative programming styles-ক সমৰ্থন কৰে। ইয়াত text, dates, regular expressions, standard data structures, আৰু Document Object Model (DOM)-ৰ সৈতে কাম কৰিবলৈ APIs আছে।

ECMAScript standard-এ নেটৱৰ্কিং, ষ্ট’ৰেজ বা গ্ৰাফিক্স আদিত ইনপুট/আউটপুট (I/O)-ৰ কোনো ধৰণৰ সুবিধা অন্তৰ্ভুক্ত নকৰে। ব্যৱহাৰিক ক্ষেত্ৰত, ৱেব ব্ৰাউজাৰ বা অন্যান্য ৰানটাইম ছিষ্টেমে I/O ৰ বাবে JavaScript API প্ৰদান কৰে।

জাভা আৰু জাভাস্ক্ৰীপ্ট নাম দুটা বাক্যবিন্যাস (চিনটেক্স)-ত একে যেন লাগিলেও, দুয়োটা ভাষাই বেলেগ আৰু ডিজাইনৰ ক্ষেত্ৰতো বহু পাৰ্থক্য আছে।

ইতিহাস

১৯৯৩ চনত গ্ৰাফিকেল ইউজাৰ ইণ্টাৰফেচ (Graphical User Interface) যুক্ত প্ৰথম জনপ্ৰিয় ৱেব ব্ৰাউজাৰ, Mosaic মুকলি কৰে। এই ৱেব ব্ৰাউজাৰৰে মুখ্য ডেভেলপাৰসকলে পাছলৈ নেটস্কেপ কৰ্পোৰেশ্বন প্ৰতিষ্ঠা কৰি ১৯৯৪ চনত অধিক উন্নত ব্ৰাউজাৰ নেটস্কেপ নেভিগেটৰ (Netscape Navigator) মুকলি কৰে। ই সোনকালে অধিক ব্যৱহৃত ব্ৰাউজাৰ হৈ পৰে৷

ৱেবৰ এই প্ৰাৰম্ভিক বৰ্ষত, ৱেব পৃষ্ঠাবোৰ স্থিৰ আছিল, ব্ৰাউজাৰত পৃষ্ঠা লোড হোৱাৰ পিছত গতিশীল আচৰণৰ ক্ষমতা নাছিল। বিকাশৰ পৰ্যায়ত ৱেব ডেভেলপমেণ্ট ক্ষেত্ৰখনৰ এই সীমাবদ্ধতাবোৰ আঁতৰাবলৈ ১৯৯৫ চনত নেটস্কেপে নেভিগেটৰত এটা প্ৰগ্ৰামিং ভাষা যোগ কৰাৰ সিদ্ধান্ত লয়। তেওঁলোকে ইয়াৰ বাবে দুটা পথ অনুসৰণ কৰিছিল: জাভা ভাষা এম্বেড কৰিবলৈ ছান মাইক্ৰ’ছিষ্টেমছৰ সৈতে সহযোগ, আনহাতে স্কিম (Scheme) ভাষা এম্বেড কৰিবলৈ ব্ৰেণ্ডান আইচক নিয়োগ কৰা।

ইয়াৰ লক্ষ্য আছিল “সাধাৰণ লোকৰ বাবে এটা ভাষা”, নেটস্কেপ মেনেজমেণ্টে সোনকালে আটাইতকৈ ভাল বিকল্প হিচাপে আইচে এটা নতুন ভাষা উদ্ভাৱন কৰাৰ সিদ্ধান্ত লয়। যি বাক্যবিন্যাসত জাভাৰ দৰে আৰু স্কিম বা আন বৰ্তমানৰ স্ক্ৰীপ্টিং ভাষাসমূহৰ দৰে কম হোৱাকৈ সজোৱা।

‘জাভাস্ক্ৰীপ্ট’ নামটো বাছনি কৰাৰ ফলত বিভ্ৰান্তিৰ সৃষ্টি হৈছিল, কাৰণ ই জাভাৰ সৈতে পোনপটীয়াকৈ একে। সেই সময়ত, ডট-কম বুম (dot-com boom) আৰম্ভ হৈছিল আৰু জাভা এটা জনপ্ৰিয় নতুন ভাষা আছিল, সেয়েহে আইচে জাভাস্ক্ৰীপ্ট নামটোক নেটস্কেপৰ এক মাৰ্কেটিং কৌশল বুলি গণ্য কৰিছিল।

তথ্যসূত্ৰ

শ্ৰেণী:প্ৰগ্ৰামিং লেংগুৱেজ
বাৰ্মিজ তাৰকা কাছ

বাৰ্মিজ তাৰকা কাছ (; বৈ‍জ্ঞানিক নামঃ Geochelone platynota) হৈছে এক সংকটাপন্ন কাছ প্ৰজাতি৷ ই ম্যানমাৰ (বাৰ্মা)ৰ শুকান, পৰ্ণপাতী অৰণ্যৰ স্থানীয় প্ৰজাতি‍৷

বৰ্ণনা

বাৰ্মিজ তাৰকা কাছৰ শক্তিশালী গম্বুজযুক্ত চলঙত বিকিৰিত তৰা আকৃতিৰ আৰ্হি থাকে। ইয়াৰ চলঙত ওখোৰা-মোখোৰা তৰাৰ দৰে দেখা আৰ্হি আছে।এই কাছবিধক অতি সহজে‍ সাধাৰণ ভাৰতীয় তাৰকা কাছৰ সৈতে‍ তলিভাগ বা তলপেটৰ অংশ তুলনা কৰি পৃথক কৰিব পাৰি আৰু ই দুয়োটা প্ৰজাতিৰ মাজৰ ভিন্নতাক বুজাত সহায় কৰে‍।

বন্দী অৱস্থাত প্ৰজনন

বাৰ্মিজ তাৰকা কাছৰ প্ৰজনন কঠিন৷ বন্দী অৱস্থাত ইয়াৰ প্ৰথম সফল প্ৰজনন টাইৱানৰ তাইপেই চিৰিয়াখানাত হৈছিল, ২০০৩ চনত সেই প্ৰজননৰ যোগেদি‍ কেইটামান বাৰ্মিচ তাৰকা কাছ পোৱা গৈছিল।

ইয়াদানাবন জুলজিকেল গাৰ্ডেনেও বৰ্তমান এই কাছৰ সংখ্যা বৃদ্ধিৰ প্ৰয়াসেৰে‍ বন্দী-প্ৰজনন কাৰ্যসূচীত মনোনিৱেশ কৰিছে‍৷

২০০৪ চনত ২০০টা কাছৰ পৰা প্ৰজনন কাৰ্যসূচী আৰম্ভ কৰি ২০১৭ চনৰ অক্টোবৰ মাহলৈকে ইয়াৰ সংখ্যা ১৪,০০০টা হৈছিল আৰু ইয়াৰে‍ ১০০০টাক পুনৰ বনাঞ্চলত এৰি দিয়া হৈছিল। ২০২১ চনৰ ৩১ জুলাইত ৰিচাৰ্ড ব্ৰেনছনে ঘোষণা কৰিছিল যে এই প্ৰজাতিৰ সংৰক্ষণৰ বাবে তেওঁ কৰি থকা কামৰ অংশ হিচাপে তেওঁৰ ব্যক্তিগত নেকাৰ দ্বীপত দুটা বাৰ্মিজ তাৰকা কাছৰ জন্ম হৈছে।

তথ্যসূত্ৰ

শ্ৰেণী:আই ইউ চি এন ৰঙা তালিকাৰ ঘোৰ সংকটজনক প্ৰজাতি
শ্ৰেণী:প্ৰাণীজগত
শ্ৰেণী:বন্যপ্ৰাণী
পুতনা

​
হিন্দু ধৰ্ম অনুসৰি পুতনা হৈছে শিশু কৃষ্ণই বধ কৰা এক ৰাক্ষসী। পুতনাই এগৰাকী সুন্দৰী নাৰীৰ বেশ ধৰি বিষযুক্ত স্তনপান কৰোৱাই কৃষ্ণক হত্যা কৰাৰ চেষ্টা কৰে যদিও স্তনপানৰ জৰিয়তে কৃষ্ণই পুতনাৰ প্ৰাণ শুহি লয়। স্তনদান দিয়াৰ বাবে পুতনাক কৃষ্ণৰ তোলনীয়া মাতৃ হিচাপেও জনা যায়। শঠ মনোবৃত্তিৰে কৰা স্বত্বেও স্তনদানৰ যোগেদি পুতনাই এগৰাকী মাতৃৰ সৰ্বোচ্চ উৎসৰ্গাৰ কাৰ্য সম্পাদন কৰিছিল। এই কাহিনীটো হিন্দু ধৰ্মৰ বিভিন্ন গ্ৰন্থ আদিত অনেকবাৰ বৰ্ণনা কৰা হৈছে। ইয়াৰে প্ৰায়ভাগতে পুতনাক এক ৰাক্ষসী হিচাপে চিত্ৰিত কৰা হৈছে যি প্ৰথমে অসৎ উদ্দ্যেশ্যৰে আগবাঢ়িলেও শেষলৈ কৃষ্ণৰ হাতত আত্মসমৰ্পণ কৰিছে।
​
পুতনাক সততে শিশুসকলৰ প্ৰতি এক বিপদ অথবা কামনাৰ ৰূপত যথাক্ৰমে একপ্ৰকাৰ শিশুৰোগ বা পক্ষী হিচাপে ব্যাখ্যা কৰা হয়। কোনো সময়ত তেওঁক এগৰাকী অনুপযুক্ত বা কু-মাতৃ হিচাপেও চিহ্নিত কৰা হয়। তেওঁক হিন্দু আখ্যানসমূহৰ কুদৃষ্টিকাৰী মাতৃকাসকলৰ লগতে যোগিনী আৰু গ্ৰহিণীসকলৰ সৈতে অন্তৰ্ভুক্ত কৰা হয়। পৌৰাণিক ভাৰতীয় চিকিৎসা বিষয়ক লিপিসমূহত শিশুসকলক ৰোগৰ পৰা সুৰক্ষিত কৰি ৰাখিবলৈ পুতনাৰ উপাসনা কৰিবলৈ পৰামৰ্শ দিয়া হয়। এনে পোৰাণিক ভাৰতীয় লিপিসমূহত একাধিক পুতনাৰ উল্লেখ পোৱা যায়।
​

নামৰ উৎপত্তি

'পুতনা' শব্দটো 'পুত্' অৰ্থাৎ নৈতিকতা আৰু 'না' অৰ্থাৎ নঞৰ্থক বা 'নোহোৱা' শব্দ দুটা যোগ হৈ গঠিত হৈছে। এই শব্দৰ আন এক ব্যাখ্যাও পোৱা যায় যাৰ মতে 'পুত' অৰ্থাৎ পবিত্ৰকৰণৰ পৰা পুতনাৰ উৎপত্তি হৈছে যাৰ অৰ্থ হৈছে 'যি পবিত্ৰ কৰে'। কোনো কোনো পণ্ডিতৰ মতে হিন্দু আখ্যানসমূহৰ পিতৃ-মাতৃ আৰু সন্তানৰ সৈতে সম্পৰ্কিত 'পুত' নামৰ নৰকৰ পৰা পুতনা শব্দটো আহিছে। এই ব্যাখ্যাটোৰ মতে পুতনা মাতৃকাসকল বা মাতৃত্বৰ সৈতে ওতপ্ৰোতভাৱে জড়িত। কিছুসংখ্যক পণ্ডিতে মত পোষণ কৰে যে পুতনাৰ অৰ্থ দুৰ্গন্ধযুক্ত আৰু ই ফোঁহাৰ পৰা হোৱা ঘাঁ‌ৰ (সৰুআইৰ ফোঁহা) সৈতে জড়িত। বৰআইৰ সৈতে জড়িত শীতলা দেৱীৰ এক ৰূপ বা তেওঁৰ অস্ত্ৰ হিচাপেও পুতনা পৰিচিত।
​

আখ্যান

​
ভাগৱত পুৰাণ, হৰিবংশ, ব্ৰহ্মবৈৱৰ্ত পুৰাণ, বিষ্ণু পুৰাণ, গৰ্গ সংহিতা, প্ৰেম সাগৰ আদি হিন্দু ধৰ্মগ্ৰন্থত পুতনা আৰু কৃষ্ণৰ আখ্যান বণিত হৈছে।

কৃষ্ণৰ মোমায়েক কংসই পুতনাক কৃষ্ণক বধ কৰিবৰ বাবে প্ৰেৰণ কৰিছিল। পুতনাই এক সুন্দৰী নাৰীৰ বেশ ধৰি গোকুললৈ যায়। তেওঁৰ ৰূপ দেখি গোপ-গোপীসকলে পুতনাক সাক্ষাৎ দেৱী লক্ষ্মী বুলি ভুল কৰে আৰু যশোদাই তেওঁক শিশু কৃষ্ণক স্তনপান কৰাবলৈ দিয়ে। পুতনাই স্তনত মণ্ডন নামৰ এবিধ বিষ সানি কৃষ্ণক বধিবলৈ পাঙ পাতে যদিও কৃষ্ণই দুগ্ধৰ লগতে পুতনাৰ প্ৰাণ শুহিবলৈ ধৰে। বেদনাত পুতনাই নিজৰূপ ধৰি এৰি দিবৰ বাবে কৃষ্ণক কাকূতি কৰে। কিন্তু কৃষ্ণই এৰি নিদিয়াত বাহিৰলৈ লৰ ধৰে যদিও অৱশেষত প্ৰাণবায়ু এৰে। ব্ৰজবাসীসকলে পুতনাৰ শৰীৰটো কাটি দাহ কৰে। পুতনাৰ চিতাজুইৰ পৰা সুগন্ধি নিৰ্গত হয় আৰু কৃষ্ণক স্তনপান কৰোৱাৰ বাবেই সকলো পাপৰ পৰা মুক্ত হৈ পুতনাই যশোদাই পিছলৈ প্ৰাপ্ত কৰা একে স্বৰ্গতে স্থানলাভ লাভ কৰে।
​
কোনো কোনো আখ্যানৰ মতে পুতনাই তেওঁৰ দুগ্ধত বিষ মিহলোৱা নাছিল। ইয়াৰ পৰিৱৰ্তে পুতনাই দুগ্ধই আছিল বিষাক্ত।

টোকা

তথ্যসূত্ৰ

শ্ৰেণী:হিন্দু কিংবদন্তি
শ্ৰেণী:ৰাক্ষসী
ব্ৰজেন বৰা

ব্ৰজেন বৰা অসমৰ এজন প্ৰসিদ্ধ চলচ্চিত্ৰ পৰিচালক, অভিনেতা, নাট্যকাৰ। তেওঁৰ জন্ম হৈছিল শিৱসাগৰত।১৯৮২ চনত সাদৰী নামে অসমীয়া চলচ্চিত্ৰখনৰ যোগেদি তেখেতে চলচ্চিত্ৰ জগতত পদাৰ্পন কৰিছিল। তেখেতে বৰ্তমানলৈ কেইবাখনো অসমীয়া চলচ্চিত্ৰৰ পৰিচালনা আৰু অভিনয় কৰিছে। অভিনেতা হিচাপে তেওঁ প্ৰধানকৈ এক্সনধৰ্মী চৰিত্ৰত অভিনয় কৰি আহিছে। চলচ্চিত্ৰত অভিনয় কৰা উপৰিও তেওঁ এজন অনাঁতাৰ শিল্পী হিচাপে গুৱাহাটী আৰু ডিব্ৰুগড়ৰ অনাঁতাৰ কেন্দ্ৰত নাটকত কণ্ঠ দিছে। "এটা নতুন পথেৰে" আৰু "কুকুৰনেছীয়া বাঘৰ দৰে" নাটকৰ বাবে "অল ইণ্ডিয়া ৰেডিঅ"ই তেওঁক পুৰস্কৃত কৰিছিল।

পৰিচালিত চলচ্চিত্ৰ

ব্ৰজেন বৰাই পৰিচালনা কৰা চলচ্চিত্ৰসমূহ হৈছে:-
ছবিৰ নাম
বৰ্ষ
টোকা
গৰম বতাহ ৩১ অক্টোবৰ, ২০০১
ৰঙা নদী ২৮ ডিচেম্বৰ, ১৯৯০
সত্যম শিৱম সুন্দৰম ২৬ ছেপ্টেম্বৰ, ২০০৩
প্ৰিয়জন ১৯৯৩
জীৱন সুৰভি ১৯৮৪
প্ৰতিদান ১৯৮৭
পূজা ১৯৮৫
সূৰুজ ১৯৮৫
পানী ১৯৯৫
বহাগৰ দুপৰীয়া ১৯৮৫
সেন্দূৰ ১৯৮৪
সাদৰী ১৯৮২

তথ্য সংগ্ৰহ

বাহ্যিক সংযোগ

Brojen Borah , itsmynortheast.com
A feature film in the offing

শ্ৰেণী:অসমৰ ব্যক্তি
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:অসমীয়া অভিনেতা
শ্ৰেণী:জীৱিত ব্যক্তি
দলং

]]
দলং বা সেঁতু হৈছে কোনো প্ৰাকৃতিক বাধা যেনে নদী, জলাশয়, পথ বা উপত্যকা আদিৰ ওপৰত পাৰ হোৱাৰ সুবিধা দিয়াৰ উদ্দেশ্যে নিৰ্মাণ কৰা এক প্ৰকৌশলিক গঠন। দলংবোৰ সাধাৰণতে যাত্ৰীৰ চলাচল, বাহন, জীৱ-জন্তু, বা জলবাহনৰ গতিৰ সুবিধাৰ বাবে ব্যৱহাৰ কৰা হয়।

আদিম দলংবোৰ সম্ভৱতঃ সৰি পৰা গছ আৰু ষ্টেপিং ষ্টোনেৰে নিৰ্মাণ কৰা হৈছিল৷ নৱপ্ৰস্তৰ যুগৰ মানুহে জলাশয়ৰ ওপৰেৰে বৰ্ডৱক দলং নিৰ্মাণ কৰিছিল। খ্ৰীষ্টপূৰ্ব ত্ৰয়োদশ শতিকাৰ পৰা নিৰ্মিত আৰ্কাডিকো দলং পেলোপনিজত অৱস্থিত আৰু ব্যৱহাৰৰ অন্যতম পুৰণি তোৰণ দলং।

ব্যুৎপত্তি

ইংৰাজী "Bridge" শব্দটো পুৰণি ইংৰাজী "brycg" শব্দৰ পৰা আহিছে।

ইতিহাস

মানৱসভ্যতাৰ আৰম্ভণিৰ পৰাই দলং নিৰ্মাণ কৰা হৈছিল। আদিম দলংবোৰ গছৰ ডাল বা লতা ব্যৱহাৰ কৰি বনোৱা হৈছিল। প্ৰাচীন মেছ’পটেমিয়া, মিছৰ, আৰু ভাৰতত শিলেৰে দলং নিৰ্মাণ কৰা হৈছিল। ৰোমানসকলে প্ৰযুক্তিগত দিশৰ ফালেৰে দলং নিৰ্মাণত বহু উন্নতি সাধন কৰিছিল, বিশেষকৈ খিলান (arch) পদ্ধতিৰ মাধ্যমত।

উপাদান আৰু ডিজাইন

দলং নিৰ্মাণত ব্যৱহাৰ হোৱা উপাদানসমূহ সময়, স্থান আৰু প্ৰযুক্তিৰ ওপৰত নিৰ্ভৰ কৰে। সাধাৰণতে ইটা, শিল, কাঠ, ইস্পাত, কংক্ৰিট আদিৰে দলং বনোৱা হয়। ডিজাইনৰ আধাৰত দলং বিভিন্ন ধৰণৰ হ'ব পাৰে।

সুৰক্ষা

দলং নিৰ্মাণত ইঞ্জিনীয়াৰসকলে লোড বেয়াৰিং ক্ষমতা, বায়ু প্ৰৱাহ, ভূমিকম্প, জলবায়ু আৰু উপাদানৰ ক্ষয়াদি পৰিসংখ্যান বিবেচনা কৰে। আধুনিক দলংবোৰত নিয়মীয়া পৰীক্ষা আৰু ৰক্ষণাবেক্ষণ প্ৰয়োজন হয় যাতে দুৰ্ঘটনা এৰাই চলাচল নিৰাপদ কৰিব পৰা যায়।

খৰচ আৰু সুবিধা

দলং নিৰ্মাণৰ খৰচ প্ৰযুক্তি, দৈৰ্ঘ্য, উপাদান আৰু স্থানৰ ওপৰত নিৰ্ভৰ কৰে। যদিও দলং নিৰ্মাণ ব্যয়বহুল, কিন্তু ই পৰিবহণৰ ক্ষেত্ৰত সময় হ্ৰাস, ব্যৱসায়িক সংযোগ উন্নত, আৰু অঞ্চলিক উন্নয়নৰ ক্ষেত্ৰত গুৰুত্বপূৰ্ণ ভূমিকা পালন কৰে।

পৰিৱেশৰ প্ৰভাৱ

দলং নিৰ্মাণে নদী, হ্ৰদ বা অৰণ্য অঞ্চলত পৰিৱেশত কিছু পৰিমাণে প্ৰভাৱ পেলাব পাৰে। উদাহৰণস্বৰূপে, জলজ জীৱজন্তুৰ চলাচল বাধা পোৱাৰ সম্ভাৱনা থাকে, আৰু নদীৰ প্ৰাকৃতিক গতিপথ সলনি হোৱাৰো সম্ভাৱনা থাকে। এই সমস্যাবোৰ সমাধান কৰিবলৈ আধুনিক প্ৰযুক্তি আৰু পৰিৱেশ বান্ধৱ নক্সা ব্যৱহাৰ কৰা হয়।

সামাজিক বিষয়

দলং সমাজিক বিকাশত এক গুৰুত্বপূৰ্ণ ভূমিকা পালন কৰে। ই দূৰৱৰ্তী অঞ্চলৰ মাজত সংযোগ স্থাপন কৰি শিক্ষা, স্বাস্থ্য, ব্যৱসায় আৰু সাংস্কৃতিক আদান-প্ৰদানৰ ক্ষেত্ৰত সুবিধা প্ৰদান কৰে। দলং উন্নয়নৰ প্ৰতীক হিচাপেও কেতিয়াবা বিবেচিত হয়।

উন্নত প্ৰযুক্তি

আধুনিক দলংসমূহত বুদ্ধিমান পৰিবহণ প্ৰযুক্তি (Intelligent Transportation Systems - ITS), চেন্সৰ আৰু সুৰক্ষা কেমেৰাৰ সংহতি কৰি চলাচল নিয়ন্ত্ৰণ আৰু ৰক্ষণাবেক্ষণ অধিক কাৰ্যকৰী কৰা হৈছে।

উদ্যোগ

বিশ্বজুৰি কেইবাটাও নামী প্ৰতিষ্ঠানে দলং ডিজাইন আৰু নিৰ্মাণৰ ক্ষেত্ৰত কাম কৰি আছে। এইবোৰৰ ভিতৰত Bechtel, China Railway Group, Larsen & Toubro, AECOM আদিৰ নাম উল্লেখযোগ্য।

বিকল্প

দলংৰ বিকল্প হিচাপে সাধাৰণতে নাও, টানেল, বা উৰন্ত বাহন ব্যৱহাৰ কৰা হয়, যদিও এইবোৰ সকলো ক্ষেত্ৰত দলংৰ সমান কাৰ্যকৰী নহয়।

তথ্যসূত্ৰ

শ্ৰেণী:স্থাপত্য
শ্ৰেণী:প্ৰযুক্তি
শ্ৰেণী:কলা
জোনাকী জাতীয় বিদ্যালয়, শিমূলচালা

]] তাৰিখে জোনাকী জাতীয় বিদ্যালয়ৰ পৰা শ্ৰী সূৰ্য পাহাৰলৈ ভ্ৰমণ কৰিব গৈ উঠা একপি ফটো ( ছাত্ৰ-ছাত্ৰী আৰু শিক্ষকসল )
জোনাকী জাতীয় বিদ্যালয়, শিমুলচালা অসম জাতীয় বিদ্যালয় শিক্ষা সংসদৰ নীতি আৰু আদৰ্শৰ ভেটিত প্ৰতিষ্ঠিত এইখন ব্যক্তিগত খণ্ডৰ বিদ্যালয়। ধুবুৰী জিলাৰ দক্ষিণ শালমাৰা শিক্ষা খণ্ডৰ অন্তৰ্গত এখন উচ্চ শিক্ষা প্ৰতিষ্ঠান। ব্ৰহ্মপুত্ৰ নদীৰ দক্ষিণ পাৰৰ বৰ কলীয়া নস্কৰা নামৰ গাঁৱৰ শিমূলচালা গাঁৱত অৱস্থিত এই বিদ্যালয় খন। ২০১৩ চনৰ জানুৱাৰী মাহত এই স্কুলখন স্থাপন কৰা হয়। স্কুলখন প্ৰতিষ্ঠা কৰিছিল Jonaky Dev. Socio (N.G.O) ই। বিদ্যালয়খন স্থাপন হোৱাৰ পৰা প্ৰধান শিক্ষকৰ দায়িত্ব পালন কৰি আছে “‘হাতেম আলী সেখ”’ চাহাবে। যদিও ইয়াৰে মাজৰ তিনি বছৰ অইন দুজন শিক্ষকেও প্ৰধান শিক্ষকৰ দায়িত্ব পালন কৰিছিল।

বিদ্যালয়ৰ ঠিকনা

গাওঁ - শিমুলচালা, পোঅঃ বৰকলীয়া শেৰশো, থানাঃ ফকিৰগঞ্জ, জিলা ধুবুৰী (অসম) পিন নং ৭৮৩৩৩০

বিদ্যালয়ত পঢ়োৱা পাঠসমূহ

অসমীয়া, ইংৰাজী, সাধাৰণ গণিত, সাধাৰণ বিজ্ঞান, উচ্চ গণিত, সমাজ বিজ্ঞান (ইতিহাস, অৰ্থনীতি, ভুগোল) আৰবী, হিন্দী, পৰিৱেশ, সাধাৰণ জ্ঞান, অসমীয়া দ্ৰুত পাঠ (বুঢ়ী আইৰ সাধু, শংকৰ দেৱ, বুঢ়া আৰু শিয়াল, ঘৰুৱা কাম কৰা মেকুৰী ইত্যাদি) ছবিঅকা, হাতৰ আখৰ (অসমীয়া, আৰবী, ইংৰাজী আদি)।

পাঠদান দিয়া শ্ৰেণী সমূহ

প্ৰথম অৱস্থাত অংকুৰণৰ পৰা তৃতীয় শ্ৰেণী লৈকে আছিল যদিও আজি কালি অংকুৰণৰ পৰা দশম শ্ৰেণীলৈ পাঠদান দিয়া হয়। ২০২১ চনত প্ৰথম বাৰৰ বাবে হাইস্কুল শিক্ষান্ত পৰীক্ষা (মেট্ৰিক)ত অৱতীৰ্ণ হ'ব ছাত্ৰ-ছাত্ৰীয়ে।

শিক্ষক-শিক্ষয়য়িত্ৰী

যিহেতু এইখন এটা বেচৰকাৰী বা ব্যক্তিগত খণ্ডৰ বিদ্যালয় সেইবাবে ইয়াৰ শিক্ষক তথা শিক্ষয়িত্ৰী সকলো মাজে সময়ে বদলি হৈ থাকে।

তথ্যউৎস্য

শ্ৰেণী:অসমৰ বিদ্যালয়সমূহ‎